จีบ
ถือเป็นคดีใหญ่และมีผู้เสียหายมากมายไม่แพ้แบงก์ล้ม สำหรับคดีฉ้อโกงสหกรณ์เครดิตยูเนี่ยนคลองจั่น (สคจ.)
13 มี.ค. 2558

โดย...แบงก์กลิ้ง
ถือเป็นคดีใหญ่และมีผู้เสียหายมากมายไม่แพ้แบงก์ล้ม สำหรับคดีฉ้อโกงสหกรณ์เครดิตยูเนี่ยนคลองจั่น (สคจ.) ที่ยิ่งสอบสวนยิ่งบานปลาย ทั้งพระ ทั้งฆราวาส ซัดกันนัว
เรื่องคดีก็ว่ากันไป แต่เรื่องการฟื้นฟูกิจการของ สคจ.นี่แหละที่น่าหนักใจ เพราะผู้ฟื้นฟูกลุ่มแรกที่กรมส่งเสริมสหกรณ์ส่งมาสมาชิกซึ่งเป็นเจ้าหนี้ด้วย ไม่เชื่อถือ เผด็จ มุ่งธัญญา ประธานคณะกรรมการดำเนินการ  สคจ. ไม่รู้จะทำยังไง เลยแอบทาบทาม วิชัย ทองแตง นักบริหารลายครามจอมเทกโอเวอร์ เข้ามาเป็นที่ปรึกษาฟื้น สคจ.
แต่งานนี้ เฮียวิชัยขอเซย์โน แม้จะรู้จักกันเป็นอันดี เพราะทุกวันนี้ภารกิจและธุรกิจในมือทั้งในประเทศและต่างประเทศก็เยอะแยะ ไม่สามารถที่จะปลีกตัวมาให้คำปรึกษาได้ แต่แว่วว่าไปหาเที่ยวนี้ไม่เสียหลาย “วิชัย” ชี้แนะแนวทางแผนฟื้นฟูกิจการ และช่องทางโอกาสทางธุรกิจใหม่ๆ การขยายธุรกิจโดยอิงจากฐานสมาชิกของสหกรณ์เอง แค่นี้ก็ยังดี ต้องรอลุ้น 20 มี.ค.นี้ ศาลจะรับให้ฟื้นฟูกิจการหรือเปล่า